
94.  AARGANG 


SKANDINAVIENS 
-  STJERNE    I94S  - 

Kirkens  officielle  Organ 
gaar  nu  ind  i  sit  94.  Aar,  en 
høj  Alder  for  et  Blad.  For- 
haabentlig  finder  vore  Læ- 
sere dog  ikke,  at  det  derfor 
hfir  overlevet  sig  selv,  at  det 
ingen  Eksistensberettigelse 
har? 

Det  er  Redaktionens  Opga- 
ve —  og  det  er  vort  Haab,  at 
vi  raaa  kunne  løse  den  til- 
jtillende  —  at  gøre  STJER 
NEN  læseværdig  baade  for 
Kirkens  Medlemmer  og  for 
Kirkens  Venner.  Og  denne 
Opgave  forsøges  løst  saaledes, 
at  Bladet  kan  optræde  let- 
læseligt og  saaledes,  at  det 
kan  holde  Interessen  fangen, 
samtidig  med,  at  det  natur- 
ligvis skal  indeholde  det 
størst  mulige  Antal  autorita- 
tive, kirkelige   Artikler. 

Nu  i  Aar  er  det  Meningen 
at  fortsætte  Redaktionen  ef- 
ter de  Retningslinier,  som 
har  været  fulgt  i  de  sidste  to 
Aar,  —  men  er  der  noget,  som 
vore  Læsere  mener  burde 
være  anderledes,  er  vi  altid 
glade  for  at  modtage  et  Par 
Ord  fra  Dem:  Det  er  Læser- 
nes Blad,  og  det  er  vor  Op- 
gave at  tilfredsstille  Læserne! 

Kære  Læser!  Velkommen 
som  Abonnent  ogsaa  i  det 
nye  Aar!  Vær  saa  ven^lig 
straks  at  udfylde  og  indsende 
det  vedlagte  Girokort  eller  af- 
lever Kuponen  paa  Bagsiden 
af  dette  Blad  til  Deres  Grens- 
forstander.  Mindsteprisen  er 
i  Aar  Kr.  4,0( 
frit  tilsendt. 

MEDARBEJDERSKAB 

Jeg  har  truffet  et  af  Dan- 
marks mærkeligste  Væsener! 
Det  har  mange  af  en  Kamæ- 
leons Egenskaber,  idet  det 
optræder  snart  i  een,  snart  i 
en  anden  Skikkelse.  Første 
Gang  traf  jeg  det  til  et  Mø- 
de i  København  i  Form  af  et 
veltilfreds  og  velnæret  Med- 
lem  af  Kirken. 

Anden  Gang  fandt  jeg  sam- 
me mystiske  Væsen  som  en 
meget  nervøs,  men  meget  iv- 
rig kvindelig  8-aarig  Daabs- 
kandidat  i  Esbjerg  —  og  en- 
delig tredie  Gang  var  det  en 
evigt  kværulerende  »Ven«  af 
Kirken  i  Aalborg. 

Det  er  lykkedes  mig  —  ef- 
ter   megen    Overtalelseskunst 

—  at  opnaa  dette  mystiske 
Væsens  Tilladelse  til  her  i 
STJERNEN  at  referere  nogle 
af  de  højst  interessante  Sam- 
taler, jeg  har  haft  med  det  — 
som  De  vil  kunne  forstaa  af 
ovenstaaende,  drejer  disse 
Samtaler  sig  om  alt  muligt  — 
set  fra  alle  Synsvinkler  , — • 
blot   een   Ting  har   de   fælles 

—  de  drejer  sig  alle  om  Em- 
ner med  Tilknytning  til  vor 
Kirke.  J-t 

VED    AARSSKIFTET. 

Saa  staar  vi  atter  paa  Tærskelen  til  et  nyt  Aar,  som 
vi  haaber  vil  bringe  Fred  til  den  forpinte  Jord.  Vi  har 
i  det  forløbne  Aar  været  i  Stand  til  at  afholde  vore 
Møder  og  Konferencer  i  næsten  fuldt  Omfang.  Konfe- 
rencerne har  som  altid  været  aandelige  Fester,  som  Sø- 
skende har  nydt  i  fuldt  Maal. 

Hvad  vil  Aaret  bringe?  Vi  tror,  at  Kirken  stadig  vil 
hævde  sin  Plads,  selv  om  vi  mangler  mange  Missionæ- 
rer. For  Kirkens  enkelte  Medlemmer  vil  Aaret  bringe 
Glæde  og  Lykke,  hvis  de  vil  efterleve  Herrens  Bud  og  Be- 
falinger.  Hvis  vi  alle  vil  prøve  paa  at  efterleve 

Tiendeloven 
Fasteofferydelsen 
Helligholdelsen  af  Sabbaten 

og  i  al  vor  Færd  have  vor  Opmærksomhed  henvendt 
paa  det  store  Bud  i  Loven:  at  elske  Herren  af  hele  vort 
Hjerte  og  vor  Næste  som  os  selv,  tør  jeg  med  fuld  Sik- 
kerhed sige,  at  Herren  vil  velsigne  os  og  Kirken  her  i 
Landet  i  et  Omfang,  som  vi  i  Dag  ikke  kan  overskue. 

Flere  af  vore  gode,  trofaste  Brødre  og  Søstre  er  ble- 
vet kaldt  hjem,  og  vi  mindes  deres  Gerning  og  Virke 
med  Ærbødighed  og  Taknemmelighed,  og  udtaler  et  Ære 
være  deres  Minde. 

Maa  Herren  velsigne  sin  Kirke  over  hele  Verden. 

Orson  B.  West 


Konferencetale  af  Præsident  HeberJ.  Grant 

=  den  6.  April    1944  "^ 

i  Uddrag. 

Medens  jeg  nu  sidder  her  i  dette  Tabernakel,  gaar  mine 
Tanker  mange  Aar  tilbage  i  Tiden  til  dengang  vi  først  be- 
gyndte at  holde  Møder  her.  Jeg  ser  Lederne,  som  er  kommet 
og  gaaet  —  fra  Brigham  Young  og  ned  til  i  Dag  —  og  jeg 
kan  se  Generationer  af  Israels  Præstedømme,  der  har  for- 
samlet sig  her  for  at  lære  om  deres  Pligter,  for  at  forny  de- 
res Tro  og  gaa  fremad  og  arbejde  for  den  Herre  Jesu  Kri- 
sti Evangeliums  Forfremmelse.  Ansigterne  og  Hændelserne 
passerer  forbi  min  Hukommelse  —  mægtige  Guds  Mænds 
Ansigter,  hvoraf  de  fleste  for  længst  har  afsluttet  deres 
Værk  hernede  paa  Jorden  —  og  I,  mine  Brødre,  har  indta- 
get deres  Pladser  og  fører  Værket  videre  fremad,  efter  at 
de  har  afsluttet  deres  Gerning. 

Jeg  ønsker  at  sige  til  de  Hellige,  at  vi,  der  har  faaet  et 
Vidnesbyrd  om,  at  dette  Værk  er  fra  Gud,  maa  dagligt  leve 
saaledes,  at  Menneskene  kan  se  vore  gode  Gerninger  og  pri- 
se vor  Gud.  Intet  Folk  paa  Jorden  er  blevet  velsignet  i  saa 
rigt  et  Maal  som  De  Sidste  Dages  Hellige;  intet  andet  Folk 
har  modtaget  saa  mange  Beviser  paa  Guds  Godhed,  Taal- 
modighed  og  Barmhjertighed  som  vi,  og  jeg  siger,  at  vi 
burde  leve  mere  gudfrygtigt  end  alle  andre  Mennesker  .... 
Yi  maa  holde  ud  indtil  Enden. 

Gud,  vor  himmelske  Fader,  har  lovet,  at  de,  der  er  trofa- 
ste indtil  Enden,  skal  blive  frelst  i  Hans  Rige.  Mit  Hjerte 
fyldes  af  Taknemlighed  over,  at  den  Helligaands  Vidnes- 
byrd endnu  lever  hos  eders  Sønner  og  Døtre,  der  har  været 
trofaste  indenfor  Kirken. 

Paa  den  anden  Side  findes  der  intet  sørgeligere,  intet,  der 
bringer  større  Sorg  til  mit  Hjerte,  end  naar  jeg  ser  trofaste 
Mediemimers  Sønner  og  Døtre  gaa  bort  fra  Kristi  Evange- 
lium; men  jeg  tror,  at  om  vi  Sidste  Dages  Hellige  vilde 
rejse  os  i  hele  vor  Kaldelses  Kraft  og  Højhed,  staa  frem 
med  det  Vidnesbyrd  om  Jesus  Kristus,  som  brænder  i  vore 


Hjerter  og  gør  vore  Pligter  og  holder  vor  Guds  og  himmel- 
ske Faders  Befalinger,  saadan  som  vi  burde  holde  dem,  og 
være  værdige  Eksempler  for  vore  Børn,  da  vilde  kun  faa  af 
dem  vige  bort  fra  Retfærdighedens  Sti. 

Gaa,  hvorhen  I  vil  blandt  Israels  Ældster,  rejs  fra  den 
ene  Ende  af  Jorden  til  den  anden,  og  I  vil  finde  et  bræn- 
dende Vidnesbyrd  om  Guddommeligheden  af  dette  Værk  i 
de  Helliges  Hjerter.  Men  lever  vi  altid,  som  Sidste  Dages 
Hellige  bør  leve?  Lever  vi,  som  vi  bør  leve,  naar  vi  har  et 
saa  stcTM'kt  Vidnesbyrd?  Adlyder  vi  Guds  Bud,  saalcdes  som 
vi  bør?  Hver  eneste  en  af  os  bærer  Ansvaret  for  Kirken  paa 
sine  Skuldre. 

Naar  jeg  ser,  hvor  mange  af  dem,  der  er  blevet  saa  rige- 
ligt velsignet  af  Herren,  der  er  faldet  fra,  fyldes  mit  Sind 
med  Ydmyghed  og  med  et  alvorligt  Ønske  om,  at  jeg  altid 
vil  lære  Guds  Vilje  at  kende  og  holde  Hans  Bud  og  afstaa 
fra  at  følge  mine  egne  Lyster. 

Den  angrende  Synder. 

Der  findes  intet  bedre  i  Verden  end  at  nære  et  Ønske  i 
sit  Hjerte  om  at  ville  tilgive  en  Synder,  der  omvender  og 
forbedrer  sig.  Men  jeg  vil  sige:  Tilgiv  ham  ikke,  om  han 
ikke  angrer  og  forbedrer  sig.  »Derpaa  skal  I  vide,  om  et 
Menneske  angrer,  at  han  bekender  sine  Synder  og  forbed- 
rer sig.«  Da  er  det  vor  Pligt  at  tilgive  den,  som  har  syndet. 

Djævelen  er  altid  parat  til  at  forblinde  vore  Øjne  med  de 
Ting,  der  hører  Verden  til,  og  han  vil  gerne  berøve  os  evigt 
Liv.  den  største  af  alle  Gaver.  Men  Djævelen  har  ingen 
Magt  til  at  overvinde  nogen  blandt  De  Sidste  Dages  Hellige, 
som  holder  Guds  Befalinger.  Han  har  ikke  faaet  Magt  til 
at  forstyrre  nogen  Menneskesjæl,  som  adlyder  Gud.  Men 
om  vi  ikke  er  absolut  ærlige  overfor  Gud,  nedbryder  vi  de 
Forsvarsmidler,  der  er  vor  Beskyttelse,  og  da  kan  Djæve- 
len komme  ind.  Men  ingen  har  mistet  deres  Vidnesbyrd  om 
Evangeliet,  ingen  er  faret  \\\d,  som  har  Kundskab  oim 
Sandheden  og  som  opfylder  sine  Pligter,  som  lever  efter 
Visdomsordet,  betaler  sin  Tiende  og  opfylder  sine  Embeds- 
pligter indenfor  Kirken. 

Der  findes  nogen,  som  stadig  vil  vide,  hvad  Herren  for- 


langer  af  dem,  og  som  er  tvivlraadige  i  saa  Henseende,  Jeg 
er  fuldstændig  overbevist  om,  at  alt,  hvad  Gud  ønsker  af 
dig  og  mig  og  hver  Mand  og  Kvinde  indenfor  Kirken,  er,  at 
vi  fuldt  ud  opfylder  vore  Pligter  og  adlyder  Guds  Bud. 

Verden  behøver  Tro. 

Hvad  Verden  i  Dag  trænger  mere  til  end  noget  andet,  er 
en  urokkelig  Tro  paa  Giid,  vor  Fader  og  paa  Jesus  Kristus, 
Verdens  Frelser. 

Budskabet  til  Verden  fra  Jesu  Kristi  Kirke  af  Sidste  Da- 
ges Hellige  er,  at  Gud  lever,  at  Jesus  Kristus  er  Guds  Søn, 
og  at  Faderen  og  Sønnen  aabenbarede  sig  personligt  til 
Ynglingen  Joseph  Smith  og  lovede  ham,  at  han  skulde  blive 
et  Redskab  til  at  gengive  Kristi  Evangelium  i  denne  Tids- 
alder. Jeg  bærer  Vidnesbyrd  om  dette  til  hele  Verden,  og 
jeg  gør  det  i  vor  Herres  Jesu  Kristi  Navn,  Han,  som  er  den 
store  Mester  for  dette  Værk,  som  vi  er  delagtige  i. 


Mark  Twain  i  Salt  Lake  City. 


I  Anledning  af  Nytaarsskiftet  og  i  Tilknytning  til  Præ- 
sident Heber  J.  Grants  Tale  andetsteds  i  Bladet,  hvor  han 
bl.  a.  tænker  tilbage  paa  de  tidligste  af  Kirkens  store  Le- 
dere, bringer  vi  denne  Skildring  af  Saltsøstaden  omkring 
1855  og  med  en  pudsig  Karakteristik  af  Brigham  Young. 
Mark  Twain  er  en  af  Amerikas  berømteste  humoristiske 
Forfattere,  vidt  berejst  og  stærkt  læst  endnu  i  Dag.  Han 
fødtes  i  1835  og  har  altsaa  under  sit  Besøg  i  Utah  været 
ca.  20  Aar. 

Næste  Dag  strejfede  vi  omkring  alle  Vegne  gennem  de 
brede,  lige,  jævne  Gader  og  nød  Skuet  af  denne  forunder- 
lige By  med  15000  Indbyggere,  blandt  hvilke  vi  ikke  op- 
dagede en  eneste  Drivert  eller  Drukkenbolt  eller  i  det  hele 
taget  noget  støjende  Menneske.  En  klar,  forfriskende  Strøm 
flød  smilende  gennem  enhver  Gade  i  Stedet  for  en  skiden 
Rendesten;  den  ene  sirlige  Bygning,  opført  af  Bjælker  og  i 
Solen  brændte  Mursten,  laa  ved  Siden  af  den  anden,  og 
ved  hver  af  disse  Bygninger  bredte  der  sig  en  blomstrende 


Have  med  Frugttræer,  medens  smaa  Grene  af  Vandlø- 
bet paa  Gaden  blinkende  snoede  sig  omkring  mellem  Ha- 
vens Bede  og  Vækster.  Man  fik  i  det  hele  taget  et  almin- 
deligt Indtryk  af  Renlighed,  Orden,  Fremblomstring  og 
Hygge,  hvorhen  man  vendte  Øjet.  Og  overalt  saa  man  Væ^rk- 
steder,  Fabrikker  og  allehaande  Forelagender  i  fuld  Gang; 
man  stødte  paa  opmærksomme  Ansigter  og  travle  Hænder 
allevegne,  og  i  ens  Ører  lød  bestandig  Lyden  af  hamrende 
Slag  og  Hjulenes  Summen;  hvor  man  end  gik,  sporede  man 
en  ustandselig  Travlhed  og  Iver. 

Min  Stats  Vaaben  bestaar  af  to  udsvævende  Bjørne,  der 
holder  en  lom  Tønde  imellem  sig,  medens  de  gør  den  træf- 
fende Bemærkning:  »Forenede  staar  vi  oprejste!«  —  (Hik- 
ke!) —  »Adskilte  falder  vi!«  Dette  Vaaben  har  altid  været 
for  dunkelt  for  Forfatteren  af  nærværende  Bog,  men  Mor- 
monernes Vaabenmærke  var  let  al  forslaa.  Del  var  saa 
jævnt  og  simpelt  og  lige  henad  Landevejen.  Det  forestillede 
en  gylden  Bikube,  omkring  og  i  hvilken  alle  Bierne  var 
ved  deres  Arbejde. 

Byen  ligger  i  et  Hjørne  af  en  mægtig  Slette,  der  omtrent 
er  saa  stor  som  Staten  Connecticut,  og  den  ligesom  trykker 
sig  mod  Jorden  ved  Foden  af  en  vældig  Bjergkæde,  hvis 
Tinder  er  skjulte  i  Skyerne,  og  paa  hvis  højtliggende  Skraa- 
ninger  Vinterens  Sne  bevares  hele  Sommeren.  Naar  man 
betragter  Byen  fra  et  af  disse  svimlende  høje  Punkler,  der 
ligger  i  en  Afstand  af  fra  tolv  til  femten  mile,  tager  den 
store  Sallsøstad  sig  saa  lille  ud,  at  man  uvilkaarligl  kom- 
mer til  at  tænke  paa  Husene  i  et  Barns  Legeløj  sæske,  op- 
stillede i  Læ  af  den  imajeslætiske  kinesiske  Mur. 

Paa  nogle  af  disse  Bjerge,  der  strakte  sig  mod  Sydvest, 
havde  det  regnet  hver  Dag  i  henved  lo  Uger,  men  der  var 
ilike  faldet  Regn  i  selve  Byen.  Og  paa  varme  Dage  i  det 
tidlige  Foraar  eller  i  det  sildige  Efteraar  behøver  Saltsø- 
stadens Borgere  ikke  at  vifte  sig  eller  at  stønne,  men  kan 
gaa  udenfor  deres  Huse  og  køle  sig  af  ved  at  nyde  Synet 
af  en  prægtig  Snestorm,  der  raser  paa  Bjergene.  De  kan 
nyde  dette  Skuespil  i  Frastand  paa  disse  Aarstider,  og  det 
næsten  hver  Dag,  men  intet  Steds  i  deres  umiddelbare 
Nærhed  falder  der  en  eneste   Sneflage. 


Saltsøstaden  er  et  sundt,  et  overordentligt  sundt  Sted  at 
leve  paa.  Indbyggerne  erklærede,  at  der  kun  var  een  Læge 
i  hele  Staden,  og  han  blev  regelmæssigt  anholdt  hver  Uge 
ifølge  Lovbestemmelserne  angaaende  Løsgængere,  fordi 
han  ikke  havde  »noget  paaviseligt  Eksistensmiddel«.  (I 
Saltsøstaden  faair  man  altid  en  udmærket,  holdbar  Artikel, 
naar  man  forlanger  Sandhed,  og  iman  faar  godt  Maal  og 
god  Vægt  ovenikøbet.  Det  hænder  ikke  saa  sjældent,  at 
man  maa  benytte  Høbismeren,  dersom  man  ønsker  at  veje 
en  af  Indbyggernes  allerletteste,  smaa  Hverdagsbemærk- 
ninger.) 

Vi  ønskede  at  besøge  den  berømte  Indsø,  Amerikanernes 
»døde  Hav«,  den  store  Saltsø,  der  ligger  17  mile  fra  selve 
Byen,  og  som  man  naar  til  Hest,  thi  vi  havde  drømt  om 
den,  og  tænkt  paa  den  og  talt  om  den  og  længtes  efter  at 
se  den  under  Begyndelsen  af  vor  Rejse,  men  nu  da  den  saa 
at  sige  laa  lige  ved  Siden  af  os,  havde  vi  næsten  tabt  al 
Interesse  for  den.  Vi  opsatte  derfor  ganske  almindeligt 
Turen  til  den  næste  Dag,  —  og  det  var  sidste  Gang,  vi  no- 
gen Sinde  tænkte  paa  den. 

Vi  spiste  til  Middag  med  nogle  gæstfri  gentiles  (Ikke- 
Mormoner ,  besaa  det  kæmpemæssige  Tempels  Funda^ 
ment,  og  talte  længe  med  Connecticut-Yankeen  Heber  G. 
Kimball  (han  er  senere  død),  der  indtog  en  høj  Stilling  i 
Kirken,  og  som  var  en  umaadelig  stor  Forretningsmand. 
Vi  besøgte  det  saakaldte  »Tithing-house«  og  »Løvehuset«, 
og  jeg  mindes  ikke  mere  hvor  mange  flere  forskellige  Slags 
lignende  Bygninger  med  løjerlige  Navne.  Vi  drev  omkring 
fra  det  ene  Sted  til  det  andet  og  nød  hver  Time,  der  forløb, 
og  opsamlede  en  hel  Del  nyttige  Underretninger  og  hørte 
en  Del  morsomt  Vrøvl  og  gik  overordentlig  tilfredse  til- 
sengs om  Aftenen. 

Paa  den  anden  Dag  gjorde  vi  Bekendtskab  med  Mr. 
Street,  og  vi  iførte  os  hvide  Skjorter  og  gik  ud  og  aflagde 
højtidelig   Visit   hos   »Kongen«. 

Han  syntes  at  være  en  stilfærdig,  venlig,  værdig,  i  sit 
Væsen  behersket  og  dog  utvunget  gammel  Gentleman  paa 
mellem  halvtreds  og  tresindstyve  Aar  med  et  vist  listigt 
Udtryk   i   sine  Øjne,  —  og   det   var   rimeligvis  ikke  uden 

Grund,  at  det  fandtes  der.  Han  var  meget  simpelt  klædt 
og  tog  netop  en  Straahat  af,  da  vi  traadte  ind.  Han  talte 
om  Utah  og  Indianerne,  om  Nevada  og  om  amerikanske 
Forhold  i  Almindelighed  med  vor  Sekretær  og  et  Par  andre 
Embedsma-nd,  der  var  kommet  med  os. 

Han  tog  derimod  ikke  den  allermindste  Notits  af  mig 
til  Trods  for  alle  de  Forsøg,  jeg  gjorde  for  at  pumpe  ham 
angaaende  den  føderative  Republik  og  hans  udfordrende 
Holdning  overfor  Kongressen.  Jeg  bildte  mig  ind,  al  nogle 
af  de  Bemærkninger,  som  jeg  gjorde,  var  overordentlig 
sindrige;  men  han  nøjedes  med  af  og  til  at  kaste  et  Blik 
paa  mig,  og  det  paa  en  Maade,  der  mindede  om  en  godmo- 
dig gammel  Kat,  som  kikkede  omkring  for  at  se,  hvilken 
Killing,  der  legede  med  dens  Hale. 

Lidt  efler  lidt  iagttog  jeg  en  fornærmet  Tavshed  og  sad 
varm  og  ophidset,  idet  jeg  i  mit  Hjerte  forbandede  ham 
som  et  uvidende  Uhyre,  indtil  vort  Besøg  var  til  Ende. 
Men  han  var  rolig.  Hans  Samtale  med  de  andre  Herrer 
flød  lige  saa  yndig  og  stilfærdig  og  melodiøst  som  en  Bæk 
ved  Sommertid.  Da  Audiensen  var  forbi,  og  vi  trak  os  til- 
bage, lagde  han  sin  Haand  paa  mit  Hovede,  idet  hans  An- 
sigt straalede  af  en  venlig  Glæ^de,  alt  mens  han  kastede  et 
beundrende  Blik  paa  mig,  og  saa  sagde  han  til  min  Broder: 

»Det  er  formodentlig  Deres  Barn?  ....  Er  det  en  Dreng 
eller  en  Pige?« 


Min  Missionstid 


Efter  jeg  har  prøvet  at  virke  som  Missionær  i  l/o  Aar,  har  jeg 
et  stort  Ønske,  nemlig  at  alle  Kirkens  unge  Kvinder  og  Mænd 
maatte  opnaa  den  samme  Velsignelse,  som  mit  Kald  er  og  har 
været  for  mig.  Naar  man  har  virket  som  Missionær,  har  man 
høstet  saa  mange  og  rige  Erfaringer,  at  de,  om  man  selv  vil, 
kan  gavne  gennem  hele  Livet.  Giveren  af  en  Gave  høster  selv 
den  største  Velsignelse  og  Glæde.  Den  »Sidste  Dages  Hellig«, 
der  prøver  at  gøre  noget  for  Guds  Sag,  modtager  selv  mest.  Jeg 
har  faaet  et  langt  stærkere  Vidnesbyrd  om  Kirkens  Guddomme- 
lighed. Vel  har  jeg  studeret  Evangeliet,  før  jeg  tog  ud,  og  vel 
havde  jeg  et  Vidnesbyrd,  men   naar  man  Gang  paa   Gang  staar 


for  at  skulle  forklare  Mormonismens  vidunderlige  Lærdomme 
for  Fremmede,  er  det  først,  det  gaar  rigtig  op  for  En,  hvor  gud- 
dommeligt, naturligt  og  rigtigt  det  er.  Jeg  har  følt  en  indre 
Fryd  og  Tilfredsstillelse  ved  den  Tanke,  at  ingen  —  ingen  paa 
Jorden  kan  byde  mig  noget  bedre,  og  ingen  kan  nogensinde 
overbevise  mig  om,  at  Mormonismens  Lærdomme  ikke  er  af 
Gud.  Mormonismen  eller  rettere  Jesu  Kristi  Evangelium  er  jo 
Summen  af  al  Sandhed.  Hvor  kan  Verden  dog  vedblive  at  fam- 
le rundt  i  Blinde.  Naar  man  tager  ud  som  Missionær,  er  det 
med  den  Tanke  at  overbevise  andre  Mennesker  om  Sandheden. 
Men  man  opdager  snart,  at  de  vil  ikke  lade  sig  overbevise.  Man 
støder  stadig  paa  den  stejle  Mur  af  gamle  Fordomme  og  Over- 
leveringer, som  Menneskene  hænger  ved  uden  at  gøre  sig  Tan- 
ker om,  de  er  sande  eller  ej.  Man  kan  godt  blive  mismodig  og 
synes,  at  overfor  disse  Mure  formaar  man  intet,  men  hænder 
det  saa,  at  man  opdager  en  Sprække  hist  og  her,  hvor  der  er 
en  lille  Chance  for  at  faa  Muren  til  at  briste,  saa  tager  man  fat 
med  fornyet  Styrke  og  Energi.  Gud  svigter  aldrig,  og  han  læg- 
ger Ordene,  der  skal  siges,  i  Munden  paa  sine  Tjenere.  Men 
det  Korn,  der  saas,  skal  undertiden  have  lang  Tid,  inden  det 
spirer,  og  det  maa  stadigvæk  næres  for  at  gro  op.  Derfor  er 
det  mig  en  stor  Glæde,  at  de  nye  Missionærer  maatte  fortsætte 
Søster  Breums  og  mit  Arbejde,  og  jeg  vil  ønske  dem  al  Lykke 
og  Fremgang.  Det  er  lidt  svært  i  Begyndelsen  at  gaa  ud  og  for- 
kynde Evangeliet  blandt  Fremmede,  men  naar  man  saa  finder 
Støtte  og  Opmuntring  blandt  Søskende,  faar  man  Mod  til  aA 
fortsætte.  Dersom  vi  forstod,  hvor  meget  vi  kan  udrette  ved  et 
kærligt  Ord,  vilde  vi  aldrig  spare  paa  dem.  Jeg  vil  ikke  undlade 
at  sige,  at  jeg  har  følt  en  Kærlighed  og  et  Venskab  fra  Søskende, 
baade  i  den  By,  jeg  kommer  fra,  og  i  den,  jeg  har  virket,  og  en 
Tak  er  kun  saa  fattig.  Søskendes  Venlighed  har  haft  langt  større 
Betydning,  end  de  maaske  selv  aner,  og  derfor  vil  jeg  ønske, 
at  samme  Kærlighed  og  Velvilje  maa  blive  alle  fremtidige  Mis- 
sionærer til  Del.  Ogsaa  Missionærforeningen  fortjener  en  Tak 
for  det  store  Arbejde,  dens  Medlemmer  gør.  Søskende  gør  en 
god  Gerning  ved  at  støtte  Foreningen  i  dens  Bestræbelser.  De 
hjælper  til  at  fremme  Kristi  Sag,  og  det  er  jo  den,  der  ligger 
os  paa  Hjertet,  hvadenten  vi  er  Missionærer  eller  har  andet 
Arbejde  i  Kirken. 

En  Mission  er  en  Skole,  og  jeg  er  Gud  taknemmelig  for  denne 
min  Skoletid.  Jeg  har  det  inderlige  Ønske,  at  Freden  snart  maa 
komme,  og  Tusinder  af  Jesu  Kristi  Tjenere  igen  maa  spredes 
ud  over  Verden  og  forkynde  Sandheden  for  den  hærdede  Jord. 

Inger  Bukke. 

(I   næste    Nummer    vil   Anny    Breum  fortælle  om  de  Erfaringer,  hun  har 
gjort  i  sin  Missionstid) . 

En  Historie 
om  Ilanden 
-  som  bieu  fornærmet. 


Jeg  traf  ham  en  Søndag  Formiddag  før  Præstedomsmø- 
det,  og  han  fortalte  mig  straks  om  en  vis  Begivenhed  i 
Kirkens  første  Historie,  som  han  netop  havde  læst  om. 
Men  inden  jeg  giver  Ordet  til  Broder  Censeo*),  maa  jeg  vel 
hellere  præsentere  ham: 

Broder  Censeo  er  Diplomat!  Han  er  i  Virkeligheden  det  skik- 
keligste Menneske,  men  retfærdig,  som  han  er  i  Bund  og 
Grund,  har  han  alligevel  let  ved  at  harmes  over  Ligegyldig- 
hed, Dumhed  og  Kværulanter!.  Men  han  har  lært  Kunsten 
at  beherske  sig,  og  forstaar  med  et  Smil  at  skjule  sin  Vre- 
de   . 

»Det  var  under  Indvielsen  af  Templet  i  Kirtland,  det 
skete.  Der  var  en  vis  Broder,  som  havde  bidraget  til  Temp- 
lets Opførelse  med  en  ret  anselig  Sum  Penge,  og  han  var 
agtet  og  æret  derfor  ...  , 

Men  saa  skete  det  hverken  værre  eller  bedre,  end  at 
denne  Broder  kom  for  sent  til  Aabningshøjtideligheden,  og 
Bygningen  var  fyldt  til  sidste  Plads  og  alle  Døre  lukkede. 
Han  kunde  simpelthen  ikke  komme  ind,  men  maatte  tage 
hjem  igen !« 

»Og  hvad  saa,  Broder  Censeo?« 

»Ja,  denne  Begivenhed  blev  den,  som  afslørede  den  paa- 
gældende Broder  som  en  falsk  Mormon.  Han  viste,  hvor 
lidt  han  egentlig  havde  forstaaet  af  vor  Kirkes  Lære  ved 
at  være  fornærmet,  ja,  saa  fornærmet,  at  han  forlangte  sig 
udelukket  af  Kirken  af  samme   Grund!« 

»Ja,  det  kan  jo  nok  give  En  lidt  at  tænke  paa.« 

»Det  kan  det  — «  og  Broder  Censeo's  Øjne  begynder  plud- 
selig at  lyne,  det  eneste,  men  ogsaa  sikre  Tegn,  i  hans  el- 
lers ubevægelige  Ansigt  paa,  at  han  er  ophidset  —  »og  det 


*  Broder  CENSEO  udtaler  sit  mærkelige  Navn  Kænsé-o. 

er  ikke  de  bedste  Tanker,  man  faar  af  den  Historie.  Kan 
Du  ikke  se,  at  denne  Historie,  som  hændte  for  100  Aar 
siden,  den  kunde  ligesaa  godt  være  foregaaet  i  Dag?  Altsaa 
er  vi  Kirkemedlemmer  ikke  i  mindste  Maade  gaaet  et 
Skridt  fremad  —  i  den  Retning  ihvertfald?« 

»Er  det  nu  ikke  at  generalisere  lidt  vel  meget?  Der  vil 
vel  altid  findes  enkelte  Farisæere  i  ethvert  Samfund  —  og- 
saa  i  vort.« 

»Ja,  naturligvis  —  men  prøv  engang  at  tænke  over,  hvor- 
dan Du  selv  er  —  —  jeg  har  tænkt  over,  hvordan  jeg  er! 
Mit  Resultat  blev  ikke  godt,  og  jeg  er  tilbøjelig  til  at  tro, 
at  Dit  heller  ikke  bliver  allerbedst.  Og  saadan  er  det  sik- 
kert med  hver  enkelt  af  os  allesammen.  Vi  er  tilbøjelige 
til  at  forlangte  og  forvente  Taknemmelighed  og  Gentjene- 
ster  for  hver  lille  Gerning,  vi  udfører  for  Herrens  Værks 
Forfremmelse.  Om  ikke  netop  paa  den  Maade,  som  den  om- 
talte Broder,  saa  paa  andre  Maader.  Kender  Du  ikke  den 
Broder,  som  absolut  ikke  vil  betale  sin  Billet  til  Festen, 
fordi  han  har  været  med  til  at  stille  Bordene  paa  Plads? 
Og  kender  Du  ikke  den  Søster,  som  bliver  fornærmet,  hvis 
man  ikke  ofte  nok  beder  hende  deltage  i  Pir ogr ammerne? 
For  slet  ikke  at  tale  om  den  almindelige  Syge,  som  giver 
sig  saadanne  Udtryk:  Er  jeg  ikke  god  nok  til  at  have  en 
Stilling  —  jeg  betaler  dog  min  fulde  Tiende!!  —  Er  det, 
som  det  skal  være? 

»Jeg  er  bange  for,  at  Du  har  Ret,  Broder  Censeo!  For 
mit  eget  Vedkommende  da.  Men  skal  vi  to  saa  i  hvert  Fald 
ikke  forsøge  at  forbedre  os  i  den  Retning?« 

»Jo,  lad  os  det!«  J  -  -  t 

SØNDAGSSKOLEN 

Februar  1945. 


NADVERVERS 

O   Helligaand,  mit  Liv,  min   Lyst, 
Du  skjulte  Perle  i  mit  Bryst, 
Vær  Du  min  Trøst,  vær  Du   min  Fred, 
Vær  Du  mit  Lys,  min  Salighed. 


KORLEKTIER 

1.  Søndag.  For  Børn  under  10  Aar 

Ordsprog:  3.  Kap.  1.  Vers:  Min  Søn  glem  ikke  min  Lov, 
men  lad  dit  Hjerte  bevare  mine  Bud. 

2.  Søndag.  For  Børn  over  10  Aar 

Ordsprog:  2.  Kap.  10.  Vers:  Thi  Visdom  skal  komme  i  dit 
Hjerte  og  Kundskab  være  liflig  for  din  Sjæl. 

3.  Søndag.  Junior  Klassen 

3.  Nephi  9.  Kap.  21.  Vers:  Se,  jeg  er  kommet  til  Verden 
for  at  genløse  Verden,  for  at  frelse  Verden  fra  Synd. 

4.  Søndag.  Senior  Klassen 

3.  Nephi  9.  Kap.  16.  Vers:  Jeg  kom  til  mine  egne,  men 
mine  egne  annammede  mig  ikke.  Og  Skrifterne  er  opfyldte 
angaaende  mit  Komme. 

K.  J. 


SKANDINAVIENS  STJERNE,  Organ  for  Den  danske  Mission  af 
Jesu  Kristi  Kirke  af  Sidste  Dages  Hellige,  udkommer  een  Gang  maanedl. 
Ansvarshavende  Redaktør:  Orson  B.   West,    Priorve]   12,    København  F. 

»Cicero«  Kbhvn.  N. 


HUSKER  DE? 

Hvad    læste   De   i 
Aargang    1944? 

Hvordan  ødelægger  man 
en  Forening? 


Landet  rundt 
Hvad  der  sker 

(aktuelt  Nyt  fra  hele  Landet 

indsendt  af  STJERNENs 

Korrespondenter). 


Fødselsdage,  Bryllupper  o.  1. 

Livet  herefter 

af  Ældste  Nephi  Jensen. 

Hvad  er  Hjælp? 

af  Eva  M.  Gregersen. 

Generalkonferencen 


Den  højeste  Tro  og  Tillid 

af  Ældste  Nephi  Jensen. 

Sandhed  skal  vokse  op 
af  Jorden 

af  Charles  W.  Nibley. 


-  -  -  og  næste  Aar  ? 

Kommende  Artikler   og 
fortsatte  Serier. 


Pionererne  fortæller 

Serien  fortsætter  med  flere  af 
de  gamle  veltjente  Mormo- 
ners Erindringer. 

Den  danske  Mission 
under  Krigen 

Ogsaa  denne  Serie  er  det  Hen- 
sigten at  fortsætte  med  Skil- 
dringer  fra  flere  af  Landets 
Grene. 


Lys  over   Norge 
NORDSTJÅRNAN 

Fra  disse  vore  norske  og  sven- 
ske Kolleger  har  vi  tidligere 
hentet  mange  gode  og  inspire- 
rede Artikler.  Saa  vidt  det  er 
muligt  vil  vi  naturligvis  fort- 
sætte hermed,  ligesom  vore 
Artikler  ofte  finder  Anvendel- 
se i  disse  Blade. 


Brush  up  your  English! 

Denne  Serie  vil  fortsætte  un- 
der en  lidt  anden  Form  end  hid- 
til. I  Fremtiden  vil  hvert  enkelt 
Nr.  bringe  et  afsluttet  Stykke 
Engelsklæsning,  en  lille  Histo- 
rie i  hvert  Nummer. 


Hovedbestyrelserne 

vil  fortsat  skiftevis  have  Lejlig- 
hed til  at  raade  over  en  Side  i 
STJERNEN. 


Søndagsskolerne 

vil  ogsaa  i  det  kommende  Aar 
i  hvert  Nummer  bringe  Nad- 
ververs og  Korlektier. 

Missionspræsident.  svarer 

Denne  Rubrik  staar  stadig  aa- 
ben  for  Medlemmer  til  Besvar- 
else af  Spørgsmaal,  som  ikke 
har  kunnet  besvares  paa  an- 
den Maade. 


Tempel    i    Danmark? 

Hvornaar   kan    vi   vente   Brødrene   fra   Zion? 

Ungdomsstævne  igen   i  Aar? 

Skandinavisk  Stævne?? 

Der  er  mange  Spørgsmaal  at  stille  med  Hen- 
syn til  Fremtiden.  Men  de  vil  alle  blive  be- 
svarede efterhaanden   -  -  og   det  sker   i 

SKANDINAVIENS    STJERNE, 
som   er  officielt   Organ   for 
JESU  KRISTI  KIRKE  AF  SIDSTE  DAGES  HELLIGE 

Er  De  Abonnent? 

Bestil   den   nye   Aargang   nu! 


Nedenstaaende  Kupon  bedes  venligst  udfyldt  og  afklip- 
pet samt  afleveret  paa  Deres  Grenskontor  saa  snart  som 
muligt.  De  kan  ogsaa  bestille  STJERNEN  blot  ved  at 
indbetale  Beløbet  paa  Postgiro  Nr.  33338 


Bestillings  -  Kupon. 

Jeg  beder  Dem  tilsende  mig 

SKANDINAVIENS  STJERNE 
i    Aaret    1945.    Abonnementsbeløbet    Kr.  4,00    for    hele 
Aaret  vedlægges  /  vil  blive  indbetalt  paa  Grenskontoret. 

Navn Frk,  Fru.  Herr 

Stilling 

Navn 


